3. การประกอบธุรกิจของแต่ละสายผลิตภัณฑ์

  3.1 ธุรกิจพัฒนาอสังหาริมทรัพย์

  (ก) ลักษณะผลิตภัณฑ์หรือบริการ

  รายได้ของบริษัทและบริษัทย่อยจากการประกอบธุรกิจพัฒนาอสังหาริมทรัพย์ แบ่งเป็นประเภท
  ทาวน์เฮ้าส์ บ้านเดี่ยว และคอนโดมิเนียม ซึ่งโครงการที่พัฒนาทั้งหมด
  จะเป็นโครงการที่ตั้งอยู่ในเขตกรุงเทพมหานครและปริมณฑล

บริษัทและบริษัทย่อยมีโครงการที่ดำเนินงานอยู่ ณ วันที่ 31 ธันวาคม 2549 ดังต่อไปนี้

[TABLE]

* สำหรับโครงการบ้านกลางเมือง(ลาดพร้าว 80)และบ้านกลางเมือง The Paris รัชวิภา
ยังมีที่ดินที่อยู่ระหว่างการขายรวม 3 แปลงซึ่งแสดงอยู่ในสินทรัพย์ข้อ 5.3

(2) การตลาดและภาวะการแข่งขัน

  ภาวะอุตสาหกรรมของธุรกิจพัฒนาอสังหาริมทรัพย์สามารถสรุปได้ดังนี้

ภาวะตลาดอสังหาริมทรัพย์ปี 2549
ยังคงขยายตัวได้อย่างต่อเนื่องตามการเติบโตของเศรษฐกิจของประเทศ
ถึงแม้ว่าจะมีปัจจัยต่างๆมากระทบไม่ว่าจะเป็นความผันผวนจากราคาน้ำมัน
การปรับขึ้นของอัตราดอกเบี้ย ความไม่แน่นอนทางการเมือง และปัญหาความไม่สงบในภาคใต้
จะมีผลกระทบต่อความเชื่อมั่นของผู้บริโภคก็ตาม

  การแข่งขันที่ค่อนข้างรุนแรงต่อเนื่องจากปีก่อนหน้า มีผลให้ผู้ประกอบการแต่ละรายกระตุ้นยอดขาย
  โดยใช้กลยุทธ์ต่างๆ ไม่ว่าจะเป็นกลยุทธ์ด้านผลิตภัณฑ์ ราคา ทำเล การร่วมมือกับพันธมิตร
  หรือโปรโมชั่นต่างๆ เพื่อดึงดูดลูกค้าและเร่งการตัดสินใจซื้อ
  แต่อย่างไรก็ตามภาวะตลาดอสังหาริมทรัพย์ในช่วงครึ่งปีแรกค่อนข้างชะลอตัวเนื่องจากราคาน้ำมันที่ปรับตัวสูงขึ้น
  และมีการปรับขึ้นของอัตราดอกเบี้ยอย่างต่อเนื่อง
  รวมถึงปัญหาความไม่แน่นอนทางด้านการเมืองมีสูง
  จึงทำให้ภาวะตลาดอสังหาริมทรัพย์ไม่คึกคักเท่าที่ควร ส่วนในครึ่งปีหลัง ราคาน้ำมันเริ่มปรับตัวลง
  อัตราดอกเบี้ยเริ่มทรงตัว ในขณะที่ปัญหาด้านการเมืองคลี่คลายลง
  ส่งผลให้ผู้บริโภคมีความเชื่อมั่นมากขึ้น
  ภาวะตลาดอสังหาริมทรัพย์โดยรวมจึงเริ่มปรับตัวดีขึ้นในช่วงไตรมาส 3
  และดีขึ้นต่อเนื่องในไตรมาสสุดท้ายของปี

  จากภาวะตลาดอสังหาริมทรัพย์ที่เปลี่ยนแปลงอย่างรวดเร็วในปัจจุบัน
  รวมถึงการพัฒนาระบบขนส่งมวลชน ปัจจัยจากราคาน้ำมันที่เพิ่มสูงขึ้น ส่งผลให้ความเป็นเมือง
  (Urbanization) ขยายตัวมากขึ้น ประชากรย้ายเข้าเมืองมากขึ้น
  ดังนั้นเพื่อให้สอดคล้องกับภาวะตลาดอสังหาริมทรัพย์และไลฟ์สไตล์ของผู้บริโภคที่เปลี่ยนแปลง
  บริษัทฯ จึงปรับกลยุทธ์โดยเน้นเปิดตัวโครงการคอนโดมิเนียมในเมืองเพิ่มขึ้นจาก 15%
  ในปีก่อนหน้าเป็น 40-50% ของจำนวนโครงการที่เปิดตัวทั้งหมด
  และลดสัดส่วนการเปิดตัวบ้านเดี่ยวลงจาก 25% เป็น 5-10%
  อย่างไรก็ตามบริษัทยังคงรักษาสัดส่วนการเปิดตัวโครงการทาวน์เฮ้าส์เป็นหลักประมาณ 50-60%
  เช่นเดิม นอกจากนี้ ในปี 2549 บริษัทได้พัฒนาสินค้าใหม่ ชื่อ “Life” จำนวน 2 โครงการ
  เป็นโครงการคอนโดมิเนียมระดับราคาประมาณ 1.5 – 2.5 ล้านบาท ในแนวเส้นทางรถไฟฟ้า
  ซึ่งเจาะกลุ่มลูกค้าระดับกลางถึงล่าง ซึ่งได้รับการตอบรับจากลูกค้าเป็นอย่างดี
  สำหรับโครงการคอนโดมิเนียมระดับกลางถึงบน ในระดับราคา 3-6 ล้านบาท
  ที่เป็นกลุ่มเป้าหมายเดิมของบริษัท จะใช้ชื่อว่า “The Address”
  เพื่อสร้างความแตกต่างในสินค้าเช่นเดียวกับโครงการบ้านกลางกรุงและบ้านกลางเมือง

นอกจากการพัฒนาสินค้าเพื่อตอบสนองความต้องการของผู้บริโภค
บริษัทฯพยายามปรับปรุงคุณภาพสินค้าให้ดียิ่งขึ้น โดยตั้งบริษัท ซิตี้สมาร์ท เซอร์วิส จำกัด
สำหรับดูแลและรับข้อร้องเรียนจากลูกค้าที่ซื้อบ้านจาก AP ไปแล้ว
รวมถึงการดูแลสภาพโครงการให้อยู่ในสภาพที่ดีด้วย

  กลยุทธ์การแข่งขัน

  บริษัทมีนโยบายที่จะสร้างบ้านในทำเลที่ตั้งในเขตเมืองหรือใกล้ศูนย์กลางทางธุรกิจเป็นหลัก
  โดยจะเน้นที่อยู่อาศัยในตลาดระดับกลาง (ระดับราคา 3-6 ล้านบาท) ซึ่งแตกต่างจากบริษัทอื่น
  ๆ ซึ่งจะเน้นที่อยู่อาศัยระดับบนในพื้นที่นอกเมือง
  นอกจากนี้บริษัทยังมีนโยบายพัฒนาแต่ละโครงการทันทีหลังจากซื้อที่ดินซึ่งเป็นวัตถุดิบหลัก
  ทำให้อัตราการหมุนเวียนของสินค้าเร็วขึ้นเมื่อเทียบกับบริษัทคู่แข่ง และใช้สื่อโฆษณาทางทีวี
  หนังสือพิมพ์ และป้ายโฆษณาตามจุดต่างๆ ที่สำคัญ
  และพยายามที่จะรักษาคุณภาพมาตรฐานของบ้านที่สร้าง การบริการก่อนและหลังการขาย
  รวมทั้งมีบ้านบางส่วนที่มีการก่อสร้างก่อนขาย ประมาณ 60 – 80 %
  เพื่อสร้างความเชื่อมั่นให้กับลูกค้า รวมถึงการใช้แนวคิดบิ๊กซิตี้
  ซึ่งจะเน้นสไตล์แบบบ้านในเมืองใหญ่ๆ เช่น นิวยอร์ก ปารีส บริติส โมนาโค ฯลฯ
  โดยได้รับการตอบสนองจากลูกค้าเป็นอย่างดี และจากการที่สินค้าส่วนใหญ่ของบริษัทในปัจจุบัน
  เป็นทาวน์เฮ้าส์ ซึ่งเน้นลูกค้าที่ต้องการที่อยู่อาศัยในเขตเมืองที่มีการคมนาคมสะดวก
  จึงมีคู่แข่งขันรายใหญ่น้อยราย ซึ่งจะมีที่อยู่อาศัยในทำเลที่แตกต่างกันด้วย
  และด้วยชื่อเสียงในด้านคุณภาพ และบริการ
  รวมทั้งการสำรวจความต้องการของผู้อยู่อาศัยในแต่ละพื้นที่เพื่อให้ได้ที่อยู่อาศัยที่ตรงตามความต้องการ
  จึงทำให้สินค้าของบริษัทเป็นที่ต้องการของผู้บริโภค

  อย่างไรก็ตาม
  บริษัทได้ปรับกลยุทธ์การแข่งขันเพิ่มโดยการเจาะตลาดที่อยู่อาศัยในระดับราคาประมาณ
  800,000-1,200,000 บาท จากการดำเนินงานโดย บจ.ทริลเลี่ยน ดีเวลลอปเม้นท์
  โดยใช้เทคโนโลยีการก่อสร้างสำเร็จรูป และเน้นกลุ่มเป้าหมายในเขตปริมณฑล
  จากการศึกษาและวิจัยพบว่า ที่อยู่อาศัยในระดับราคาต่ำกว่า 1
  ล้านบาทที่มีคุณภาพและมาตรฐานเพียงพอเป็นที่ยอมรับ มีผู้ประกอบการเพียง 1-2 รายเท่านั้น
  ในขณะที่ความต้องการในตลาดยังมีอยู่มาก ซึ่งสามารถสรุปได้ดังนี้

1.  พิจารณาพื้นที่ของโครงการที่จะทำการพัฒนา
    โดยจะต้องเป็นโครงการใหญ่เนื่องจากเป็นการขายบ้านราคาถูก
    จึงต้องมีการก่อสร้างเป็นจำนวนมากเพื่อให้เกิด Economy of Scale

2.  โครงการต้องมีการเดินทางสะดวก แม้จะไม่ติดถนนใหญ่ก็ตาม
    ต้องมีรถโดยสารประจำทางวิ่งเข้าออกสม่ำเสมอ

3.  ราคาที่ดินมีราคาถูกเหมาะสมที่จะสามารถพัฒนาเป็นบ้านราคาถูกได้

4.  การก่อสร้างที่รวดเร็วและได้คุณภาพสมกับราคา โดยทริลเลี่ยนจะนำวิธีการผลิตแบบ
    Pre-Cast Concrete System มาใช้ในการผลิตเพื่อให้มีต้นทุนที่ต่ำ และ เสร็จได้รวดเร็ว
    โดยยังคงสามารถรักษาคุณภาพที่ดีไว้ได้

5.  การใช้กลยุทธ์ต่างๆ ทางการตลาดในการประชาสัมพันธ์และดึงดูดลูกค้าเป้าหมาย

  กลุ่มลูกค้าเป้าหมาย

  กลุ่มลูกค้าเป้าหมายของบริษัทจะเป็นกลุ่มลูกค้าชนชั้นกลางขึ้นไปที่นิยมความสะดวกสบายในการเดินทางไปทำงานและนิยมที่จะซื้อทาวน์เฮ้าส์
  บ้านเดี่ยว หรือคอนโดมิเนียม ในเขตพื้นที่ตัวเมืองหรือศูนย์กลางธุรกิจ (Center Business
  District) ของกรุงเทพมหานคร

  สำหรับทริลเลี่ยนจะเน้นกลุ่มผู้มีรายได้น้อย และต้องการมีที่พักอาศัยเป็นของตนเอง
  หรือเป็นกลุ่มคนที่ต้องการแยกครอบครัวออกจากครอบครัวเดิม หรือ ต้องการสร้างครอบครัวใหม่

  การตลาดและการจัดจำหน่าย

  บริษัทและบริษัทย่อยใช้การโฆษณาผ่านสื่อต่างๆ
  รวมทั้งการใช้ประโยชน์จากฐานลูกค้าหรือผู้มาเยี่ยมชมโครงการที่มีอยู่ แต่สื่อหลักที่ใช้จะเป็น
  ป้ายโฆษณา และหนังสือพิมพ์ เพื่อให้ลูกค้าเข้ามาติดต่อโดยตรง ที่สำนักงานขายของโครงการ
  การที่ป้ายโฆษณาเป็นสื่อที่สำคัญที่ใช้ เนื่องจากเห็นว่าความต้องการที่อยู่อาศัยนั้นจะมีลักษณะ
  "Geographic Demand"
  คือลูกค้าส่วนใหญ่น่าจะเป็นบุคคลที่รู้จักและคุ้นเคยกับพื้นที่ที่โครงการตั้งอยู่

  โครงการส่วนใหญ่ของบริษัทจะเป็นทาวน์เฮ้าส์ รองลงมาจะเป็นบ้านเดี่ยวและคอนโดมิเนียม
  โดยการเลือกรูปแบบที่อยู่อาศัยนี้จะขึ้นอยู่กับความเหมาะสมทางการตลาดของทำเลที่ตั้งของแต่ละโครงการ
  โดยบริษัทจะเน้นที่ตั้งอยู่ในรอบชั้นในของกรุงเทพมหานคร ในระดับราคา 3-6 ล้านบาทเป็นหลัก
  เนื่องจากผู้ประกอบการส่วนใหญ่จะเน้นการทำโครงการในระดับราคาสูงมากกว่า ดังนั้น
  ตลาดที่อยู่อาศัยในระดับกลางจึงมีการแข่งขันที่ไม่สูงนักเมื่อเทียบกับตลาดระดับบน
  จุดแข็งทางด้านการตลาดของบริษัทและบริษัทย่อย คือ
  การเลือกทำเลที่ตั้งโครงการที่ตอบสนองผู้บริโภคได้ดี
  ซึ่งมาจากการทำการสำรวจทางด้านการตลาด
  และมีการทำอย่างต่อเนื่องเพื่อสร้างภาพพจน์ของสินค้าต่อลูกค้า
  โครงการใหม่ส่วนใหญ่ของบริษัทและบริษัทย่อย จะเปิดตัวภายใต้ชื่อ []
  ซึ่งประกอบไปด้วยโครงการบ้านกลางกรุง , บ้านกลางเมือง , The City , The Address
  และ Life ซึ่งจะแยกด้วยระดับราคาจาก A+ ไปจนถึง B โดยมีกลุ่มลูกค้าเป้าหมายดังนี้

  ----------------- ----------------- ----------------- ------------------
  โครงการ           ประเภท            ช่วงราคา           อายุกลุ่มลูกค้า

  บ้านกลางกรุง        ทาวน์เฮ้าส์          6 ล้านบาทขึ้นไป      35-40 ปี

  บ้านกลางเมือง       ทาวน์เฮ้าส์          3 - 6 ล้านบาท      30-35 ปี

  The City          บ้านเดี่ยว           5 - 10 ล้านบาท     มากกว่า 40 ปี

  The Address       คอนโดมิเนียม        3 - 6 ล้านบาท      30-45 ปี

  Life              คอนโดมิเนียม        2 - 3 ล้านบาท      25-35 ปี
  ----------------- ----------------- ----------------- ------------------

  (ค) การจัดหาผลิตภัณฑ์เพื่อจำหน่าย

  ลักษณะการจัดให้ได้มาซึ่งผลิตภัณฑ์

  ในการพัฒนาอสังหาริมทรัพย์เพื่อขายนั้น ขั้นตอนจะเริ่มตั้งแต่การซื้อที่ดินมาพัฒนา และโอนให้ลูกค้า
  ซึ่งสามารถเขียนเป็นแผนผังได้พอเป็นสังเขป ดังต่อไปนี้

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

ในการก่อสร้างโครงการต่างๆ ของบริษัท
เดิมผู้รับเหมาของบริษัทจะเป็นผู้จัดหาวัสดุก่อสร้างเพื่อใช้ในการก่อสร้างตามที่ได้ตกลงไว้กับบริษัท
แต่เนื่องจากในสภาวะปัจจุบันที่มีผลมาจากเศรษฐกิจตกต่ำและมีการแข่งขันสูง
วัตถุดิบส่วนใหญ่บริษัทจึงจำเป็นต้องจัดหาเองเพื่อให้ได้ต้นทุนที่ถูกลงและได้รับเครดิตทางการค้าที่ดีขึ้น
วัตถุดิบที่บริษัทซื้อเองได้แก่ เสาเข็ม คอนกรีตโครงสร้าง ปูนซิเมนต์ เหล็กเส้น กระเบื้อง เซรามิค
สุขภัณฑ์ เป็นต้น ทั้งนี้บริษัทจะซื้อจากผู้จำหน่ายในประเทศหลายรายแทนการพึ่งพิงรายใดรายหนึ่ง
โดยจะพิจารณาจากราคาและคุณภาพของวัตถุดิบประเภทนั้นๆ เป็นหลัก

  ผลกระทบต่อสิ่งแวดล้อม

สำหรับธุรกิจพัฒนาอสังหาริมทรัพย์ ระบบการจัดสร้างสาธารณูปโภคของโครงการต่างๆ
อาจมีผลกระทบต่อสิ่งแวดล้อม ที่สำคัญคือ
ระบบระบายน้ำของโครงการอาจมีผลกระทบทำให้เกิดน้ำเสียต่อแหล่งน้ำสาธารณะได้
หากระบบบำบัดไม่ดีพอ
อย่างไรก็ตามบริษัทได้จัดให้มีระบบการกำจัดน้ำเสียในบ้านแต่ละหลังที่บริษัทสร้างขึ้นก่อนที่จะระบายน้ำที่ได้รับการบำบัดแล้วลงบ่อพักเพื่อให้สามารถตรวจสอบว่าได้มาตรฐานตามที่กำหนดหรือไม่ก่อนที่จะระบายลงทางน้ำสาธารณะต่อไปเพื่อมิให้มีผลกระทบต่อแหล่งน้ำสาธารณะ

  งานที่ยังไม่ได้ส่งมอบ

บริษัทและบริษัทย่อยรับรู้รายได้ตามอัตราส่วนของงานที่ทำเสร็จ
โดยจะรับรู้รายได้เมื่อได้รับชำระเงินเกินกว่าร้อยละ 20 ของสัญญาแต่ละสัญญา
และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
ของงานก่อสร้างทั้งโครงการ ในกรณีคอนโดมิเนียมจะต้องมียอดขายร้อยละ 40 ของพื้นที่ที่เปิดขาย

ณ วันที่ 31 ธันวาคม 2549
บริษัทและบริษัทย่อยมีบ้านที่อยู่ระหว่างการก่อสร้างซึ่งเป็นยอดบ้านที่ได้ทำสัญญาแล้วและรอส่งมอบให้แก่ลูกค้า
ดังตารางต่อไปนี้

+---+-----------------------+------------------+-----------+----------+
| ล |   โครงการ             |   ที่ตั้ง            |   บ       |          |
| ำ |                       |                  | ้านรอส่งมอบ |          |
| ด |                       |                  |           |          |
| ับ |                       |                  |           |          |
+===+=======================+==================+===========+==========+
|   |                       |                  |   มูลค่าขาย |   จ      |
|   |                       |                  |           | ำนวนหน่วย |
|   |                       |                  |           |          |
|   |                       |                  |  (ล้านบาท) |   (ยูนิต)  |
+---+-----------------------+------------------+-----------+----------+
| 1 |   บ้านเพลส แอนด์ พาร์ค   |   ถ.ประชาอุทิศ     |   15      |   3      |
|   |                       |   จ.สมุทรปราการ   |           |          |
+---+-----------------------+------------------+-----------+----------+
| 2 | บ้านกลางกรุง Grand      |   ถ.พระราม 3     |   158     |   11     |
|   | Vienna พระราม 3       |                  |           |          |
+---+-----------------------+------------------+-----------+----------+
| 3 |   บ้านกลางกรุง Office   |   ซ.ลาดพร้าว 71   |   8       |   1      |
|   |   Park ลาดพร้าว 71     |                  |           |          |
+---+-----------------------+------------------+-----------+----------+
| 4 |   บ้านกลางกรุง          |   เขตปทุมวัน       |   2,957   |   579    |
|   |   สยาม-ปทุมวัน          |                  |           |          |
+---+-----------------------+------------------+-----------+----------+
| 5 |   บ้านกลางกรุง Office   |   ถ.บางนา – ตราด |   312     |   22     |
|   |   Park สุขุมวิท - บางนา  |                  |           |          |
+---+-----------------------+------------------+-----------+----------+
| 6 |   บ้านกลางกรุง The Nice |   ถ.รัชโยธิน –     |   52      |   3      |
|   |   (France) รัชวิภา      |   ประชาชื่น        |           |          |
+---+-----------------------+------------------+-----------+----------+
| 7 |   บ้านกลางกรุง The      |   ถ.รัชดาภิเษก     |   36      |   6      |
|   |   Royal Vienna รัชวิภา  |                  |           |          |
+---+-----------------------+------------------+-----------+----------+
| 8 |   บ้านกลางเมือง British |   ถ.ศรีนครินทร์     |   38      |   7      |
|   |   Town ศรีนครินทร์       |                  |           |          |
+---+-----------------------+------------------+-----------+----------+
| 9 | บ้านกลางเมือง Swiss     |   ถ.เกษตร –      |   166     |   42     |
|   | Town เกษตร –          |   นวมินทร์         |           |          |
|   |                       |                  |           |          |
|   | นวมินทร์                |                  |           |          |
+---+-----------------------+------------------+-----------+----------+
| 1 | บ้านกลางเมือง Grand De  |   ถ.รัชดาภิเษก     |   13      |   3      |
| 0 | Paris รัชดา            |                  |           |          |
+---+-----------------------+------------------+-----------+----------+
| 1 | บ้านกลางเมือง Luzern    |   ถ.สุขุมวิท 77     |   15      |   4      |
| 1 | สุขุมวิท 77              |                  |           |          |
+---+-----------------------+------------------+-----------+----------+
| 1 |   บ้านกลางเมือง Monte - |   ถ.รัชโยธิน –     |   59      |   10     |
| 2 |   Carlo รัชวิภา         |   ประชาชื่น        |           |          |
+---+-----------------------+------------------+-----------+----------+
| 1 |   บ้านกลางเมือง The     |   ถ.กรุงเทพกรีฑา   |   124     |   39     |
| 3 |   Paris พระราม9 –     |                  |           |          |
|   |                       |                  |           |          |
|   |   รามคำแหง            |                  |           |          |
+---+-----------------------+------------------+-----------+----------+
| 1 |   บ้านกลางเมือง The     |   ถ.ศรีนครินทร์     |   220     |   54     |
| 4 |   Royal Monaco        |   ซอยอนามัย       |           |          |
|   |                       |                  |           |          |
|   |   ศรีนครินทร์ - พัฒนาการ  |                  |           |          |
+---+-----------------------+------------------+-----------+----------+
| 1 |   THE CITY พระราม5 -  |   ถ.พระราม 5     |   83      |   11     |
| 5 |   ปิ่นเกล้า              |                  |           |          |
+---+-----------------------+------------------+-----------+----------+
| 1 |   THE CITY ปิ่นเกล้า     |   ถ.ปิ่น           |   20      |   2      |
| 6 |                       | เกล้า-พุทธมณฑลสาย2 |           |          |
+---+-----------------------+------------------+-----------+----------+
| 1 |   THE ADDRESS SIAM    |   ถ.เพชรบุรี       |   744     |   150    |
| 7 |                       |                  |           |          |
+---+-----------------------+------------------+-----------+----------+
| 1 |   THE ADDRESS         |   ถ.สุขุมวิท        |   220     |   64     |
| 8 |   SUKHUMVIT 42        |                  |           |          |
+---+-----------------------+------------------+-----------+----------+
| 1 |   Life @ BTS Thaphra  |   ถ.รัชดาภิเษก     |   760     |   388    |
| 9 |                       |   เขตธนบุรี        |           |          |
+---+-----------------------+------------------+-----------+----------+
| 2 |   Life @ Ratchada     |   ถ.ลาดพร้าว กทม. |   808     |   370    |
| 0 |                       |                  |           |          |
+---+-----------------------+------------------+-----------+----------+
| 2 |   มนวดี เอ็กซ์คลูซีฟ       |   ถ.บางบัวทอง     |   7       |   7      |
| 1 |                       |                  |           |          |
+---+-----------------------+------------------+-----------+----------+
|   |   รวม                 |                  |   6,815   |   1,776  |
+---+-----------------------+------------------+-----------+----------+